
ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με 
την επωνυμία «ΑΝΤΩΝΟΠΟΥΛΕΙΟ ΙΔΡΥΜΑ» και κύ¬ 
ρωση του οργανισμού αυτού. 1 

ΑΠΟΦΑΣΕΙΣ 

Συγκρότηση Επιστημονικής Επιτροπής Μελέτης και 
Εκπόνησης Σχεδίων Νόμων Περί Ιεραρχίας και Εξέ¬ 
λιξης των Αξκών και Περί Ιεραρχίας και Εξέλιξης 


τωνΥπξκων». 2 

Συγκρότηση Ομάδας Διοίκησης Έργου για την εφαρ¬ 
μογή προγράμματος θέσεων μερικής απασχόλη¬ 
σης . 3 

Διαδοχική Ασφάλιση σε Ταμεία Επαγγελματικής 
Ασφάλισης. 4 


Περαίωση της διαδικασίας κτηματογράφησης στο Δη¬ 
μοτικό Διαμέρισμα Αιγείρου (πρώην Κοινότητα Αι- 
γείρου) του Δήμου Αιγείρου του Νομού Ροδόπης. 5 
Καταχώριση πρώτων εγγραφών στο κτηματολογικό βι¬ 
βλίο και έναρξη ισχύος του Κτηματολογίου στο Δη¬ 
μοτικό Διαμέρισμα Αιγείρου (πρώην Κοινότητα Αιγεί- 
ρου) του Δήμου Αιγείρου του Νομού Ροδόπης. 6 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην ΕΥΔΕ Φ500/877/7143/ 
23.10.2003 (ΦΕΚ 1620Β73.11.2003) Κοινή Υπουργι¬ 
κή Απόφαση. 7 


ΠΡΟΕΔΡΙΚΑ ΔΙΑΤΑΓΜΑΤΑ 


(ΐ) 

Έγκριση σύστασης του κοινωφελούς ιδρύματος με την 
επωνυμία «ΑΝΤΩΝΟΠΟΥΛΕΙΟ ΙΔΡΥΜΑ» και κύρωση 
του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις αριθ. 6191/16.4.2002, 7186/15.10.2002 και 
7349/14.11.2002 πράξεις της Συμβολαιογράφου Πατρών 


Αναστασίας Χρήστου Κωνσταντίνου με τις οποίες οι: α) 
Ανδρέας Παναγ. Αντωνόπουλος, β) Νικολίτσα συζ. Αν- 
δρέα Αντωνοπούλου, γ) Γεωργία Ιωάν. Ελέζογλου, δ) 
Χρήστος Αντ. Ζαφειρόπουλος και ε) Βασιλική Φιλίππου 
Αντωνιάδου σύστησαν κοινωφελές ίδρυμα με την επωνυ¬ 
μία «ΑΝΤΩ Ν Ο Π ΟΥΛΕIΟ ΙΔΡΥΜΑ και με έδρα το Ν. Αχάίας. 

2. Τις διατάξεις των άρθρων: α) 95 και 98 του Α.Ν. 
2039/1939, β) 101 και 119 του Εισαγωγικού Νόμου του 
Αστικού Κώδικα και γ) 108 και 110 του Αστικού Κώδικα. 

3. Την από 24.2.2003 γνωμοδότηση του Συμβουλίου 
Εθνικών Κληροδοτημάτων. 

4. Την 1065956/863/Α0006/15.7.2003 κοινή απόφαση 
του Πρωθυπουργού και του Υπουργού Οικονομίας και Οι¬ 
κονομικών με την οποία ανατέθηκαν αρμοδιότητες του 
Υπουργού Οικονομίας και Οικονομικών στους Υφυπουρ¬ 
γούς Οικονομίας και Οικονομικών (ΦΕΚ 985 Β'). 

5. Την 70697/22.7.2003 κοινή απόφαση του Πρωθυ¬ 
πουργού και του Υπουργού Υγείας και Πρόνοιας με την 
οποία ανατέθηκαν αρμοδιότητες του Υπουργού Υγείας 
και Πρόνοιας στον Υφυπουργό Υγείας και Πρόνοιας Βα¬ 
σίλειο Κοντογιαννόπουλο (ΦΕΚ 1012Β'). 

Με πρόταση των Υφυπουργών Οικονομίας & Οικονομι¬ 
κών και Υγείας & Πρόνοιας αποφασίζουμε: 

Άρθρο μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία: «ΑΝΤΩΝΟΠΟΥΛΕΙΟ ΙΔΡΥΜΑ», η οποία 
έγινε από τους: α) Ανδρέα Παναγ. Αντωνόπουλο, β) Νικο- 
λίτσα συζ. Ανδρέα Αντωνοπούλου, γ) Γεωργία Ιωάν. Ελέ- 
ζογλου, δ) Χρήστο Αντ. Ζαφειρόπουλος και ε) Βασιλική 
Φιλίππου Αντωνιάδου με τις αριθ. 6191/16.4.2002, 
7186/15.10.2002 και 7349/14.11.2002 πράξεις της Συμβο¬ 
λαιογράφου Πατρών Αναστασίας Χρήστου Κωνσταντί¬ 
νου. 

Το ίδρυμα τούτο αποτελεί νομικό πρόσωπο ιδιωτικού δι¬ 
καίου, υπάγεται στην εποπτεία και τον έλεγχο των Υπουρ¬ 
γών Οικονομίας και Οικονομικών και Υγείας και Πρόνοιας 
και διέπεται από τις διατάξεις των ανωτέρω συστατικών 
του πράξεων, του παρακάτω οργανισμού, του Α.Ν. 
2039/1939 και των διαταγμάτων που εκδόθηκαν ή θα εκ- 
δοθούν σε εκτέλεση του νόμου τούτου. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δώδεκα (12) 
άρθρα και καταχωρίζεται παρακάτω: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος 
με την επωνυμία «ΑΝΤΩΝΟΠΟΥΛΕΙΟ ΙΔΡΥΜΑ». 

Άρθρο 1 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία «ΑΝΤΩΝΟ- 
ΠΟΥΛΕΙΟ ΙΔΡΥΜΑ», που συστήθηκε από τους: α) Ανδρέα 
Παναγ. Αντωνόπουλο, β) Νικολίτσα συζ. Ανδρέα Αντωνο- 
πούλου, γ) Γεωργία Ιωάν. Ελέζογλου, δ) Χρήστο Αντ. Ζα- 
φειρόπουλο και ε) Βασιλική Φιλίππου Αντωνιάδου με τις 
6191/16.4.2002, 7186/15.10.2002 και 7349/ 14.11.2002 
πράξειςτης Συμβολαιογράφου Πατρών Αναστασίας Χρή¬ 
στου Κωνσταντίνου, αποτελεί νομικό πρόσωπο ιδιωτικού 
δικαίου και διέπεται από τις διατάξεις των ανωτέρω συ¬ 
στατικών πράξεων, του παρόντος οργανισμού, του Α.Ν. 
2039/1939 όπως κάθε φορά ισχύει ο νόμος αυτός και των 
διαταγμάτων που εκδόθηκαν ή θα εκδοθούν σε εκτέλεση 
του Νόμου τούτου. 

Έδρα του ιδρύματος είναι ο Ν. Αχαϊας. 

Η σφραγίδα του ιδρύματος είναι στρογγυλή και ανα¬ 
γράφει περιμετρικά, μέσα σε πλαίσιο, την επωνυμία του 
ιδρύματος και στο μέσον αυτής την έδρα και το έτος 
έγκρισης της σύστασής του. 

Άρθρο 2 
Σκοπός 

Σκοποίτου ιδρύματος είναι: 

α) Η φιλοξενία, διαμονή και περίθαλψη ατόμων με ανα¬ 
πηρίες , τα οποία είτε έχουν οικογένειες, είτε όχι, κάθε ηλι¬ 
κίας. 

β) Η οργάνωση και υποστήριξη δραστηριοτήτων κοινω¬ 
νικής ένταξης των ατόμων αυτών. 

Άρθρο 3 

Περιουσία-Πόροι 

1. Περιουσία του ιδρύματος αποτελούν: 

Α) Ποσόν πενήντα τεσσάρων χιλιάδων (54.000) ευρώ 
και 

Β) Οικόπεδο συνολικής έκτασης τεσσάρων χιλιάδων 
επτακοσίων (4.700) τ.μ., που βρίσκεται εντός ζώνης οικι¬ 
σμού Κατσάίτείκων του Δημ. Διαμ/τος Χαϊκαλίου του Δή¬ 
μου Ωλενίας Ν. Αχαίας. 

Πόροι του ιδρύματος είναι: 

α) Τα εισοδήματα από την εκμετάλλευση των περιου¬ 
σιακών στοιχείων. 

β) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

γ) Η δωρεά παραχώρηση και αποκλειστική χρήση εφ' 
όρου ζωής διαμερίσματος, που βρίσκεται στον τέταρτο 
όροφο πολυκατοικίας επί της οδού Κανακάρη 169α - Πά¬ 
τρα, η πλήρης εκμετάλλευση και διαχείριση του οποίου 
ανήκει στην, έκτων ιδρυτών Νικολίτσα Αντωνοπούλου. 

δ) Οι κάθε είδους εισπράξεις από εκδηλώσεις του ιδρύ¬ 
ματος από προϊόντα που παράγουν-φιλοτεχνούν οι φίλοι 
και τα μέλη του ιδρύματος καθώς και οι κάθε είδους ει¬ 
σπράξεις από προϊόντα που θα παράγουν ή φιλοτεχνούν 
ή θα κατασκευάζουν στα εργαστήρια του ιδρύματος τα 
άτομα που φιλοξενούνται ή διαμένουν σ' αυτό. 

ε) Οι εισφορές από τα Ασφαλιστικά Ταμεία των ατόμων 
που θα φιλοξενούνται ή θα απασχολούνται, περιθάλπο¬ 
νται κ.λ.π. από το ίδρυμα. 


στ) Οι χρηματικές παροχές ή επιχορηγήσεις, καθώς και 
οι κληρονομιές, κληροδοσίες και δωρεές, οποιουδήποτε 
φυσικού ή νομικού προσώπου προς αυτό. 

Άρθρο 4 

Διοίκηση 

1. Το ίδρυμα διοικείται από πενταμελές Διοικητικό Συμ¬ 
βούλιο που αποτελείται από τα πέντε ιδρυτικά του μέλη, 
του οποίου η θητεία είναι τριετής, ήτοι: 

α) Ανδρέα Παναγ. Αντωνόπουλο 
β) Νικολίτσα συζ. Ανδρέα Αντωνοπούλου 
γ) Γεωργία Ιωάν. Ελέζογλου 
δ) Χρήστο Αντ. Ζαφειρόπουλο και 
ε) Βασιλική Φιλίππου Αντωνιάδου. 

2. Τα μέλη του Διοικητικού Συμβουλίου ορίζουν με πρά¬ 
ξη τους, έπειτα από ψηφοφορία, τον Πρόεδρο, τον Αντι¬ 
πρόεδρο, το Γραμματέα και τον Ταμία. 

3. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιοδή- 
ποτε λόγο, κάποιου από τα μέλη του Διοικητικού Συμβου¬ 
λίου, η κενή θέση συμπληρώνεται με απόφαση των υπο¬ 
λοίπων μελών, σύμφωνα με τις διατάξεις των συστατικών 
πράξεων και του άρθρου 99του Α.Ν. 2039/1939, κατά πά¬ 
σα δε περίπτωση με τη σύμφωνη γνώμη των ιδρυτικών με¬ 
λών του Δ. Σ. έστω και ενός εναπομείναντος. 

4. Το Διοικητικό Συμβούλιο συνεδριάζει τακτικά κάθε 
μήνα και εκτάκτως όποτε το ζητήσει ο Πρόεδρος ή οποι- 
οδήποτε μέλος του, με γραπτή αίτησή του προς τον Πρό¬ 
εδρο, πάντοτε όμως έπειτα από πρόσκληση του Προέ¬ 
δρου ή του Αντιπροέδρου, όταν κωλύεται ο Πρόεδρος. 

5. Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι περισσότερα από τα απάντα. Με¬ 
ταξύ των παρόντων πρέπει, υποχρεωτικά, να είναι και ο 
Πρόεδρος ή ο Αντιπρόεδρος.. 

6. Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων μελών και σε περί¬ 
πτωση ισοψηφίας η γνώμη με την οποία συντάσσεται ο 
Πρόεδρος. 

7. Σε περίπτωση που κάποιο μέλος του Διοικητικού Συμ¬ 
βουλίου απουσιάζει αδικαιολόγητα από τρεις (3) συνε¬ 
χείς συνεδριάσεις, θεωρείται ότι έχει παραιτηθεί και η κε¬ 
νή θέση αυτού συμπληρώνεται κατά τα οριζόμενα στην 
παρ. 3 του παρόντος άρθρου. 

8. Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρούνται όλες οι απο¬ 
φάσεις που λαμβάνονται από αυτό, καθώς και η γνώμη 
των μελών που τυχόν διαφωνούν. 

9. Τα μέλη του Διοικητικού Συμβουλίου προσφέρουν τις 
υπηρεσίες τους χωρίς αμοιβή. Δικαιούνται, όμως, οδοι¬ 
πορικών ή άλλων εξόδων που δαπάνησαν για την εκτέλε¬ 
ση υπηρεσίας του ιδρύματος, εφόσον έγιναν έπειτα από 
ειδική εντολή του Διοικητικού Συμβουλίου και αποδει- 
κνύεται ότι πραγματοποιήθηκαν νόμιμα. 

Άρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την 
περιουσία του ιδρύματος και, γενικώς, αποφασίζει για κά¬ 
θε θέμα που αφορά τη διοίκηση και τη λειτουργία του, τη 
διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση του σκοπού του, πά¬ 
ντοτε όμως σύμφωνα με τις διατάξεις των συστατικών 
πράξεων, του παρόντος οργανισμού του Α.Ν. 2039/1939 

και των διαταγμάτων που εκδόθηκαν ή θα εκδοθούν σε 
εκτέλεση του νόμου τούτου, καθώς και των λοιπών σχετι¬ 
κών νόμων και διαταγμάτων. 

2. Το Διοικητικό Συμβούλιο ειδικότερα: 
α) Καταρτίζει, ψηφίζει και υποβάλλει κάθε χρόνο για 
έγκριση, στην αρμόδια από το νόμο Αρχή, τον προϋπολο¬ 
γισμό και απολογισμό του ιδρύματος, σύμφωνα με τις 
διατάξεις των άρθρων 101 και 102 του Α.Ν. 2039/1939 και 
του από 20.12.1939 Βασιλικού Διατάγματος (ΦΕΚ 552, 
τ.Α'). Μαζί με τον απολογισμό, καταρτίζει, ψηφίζει και 
υποβάλλει και το γενικό ισολογισμό του ενεργητικού και 
του παθητικού του ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, κα¬ 
θώς και την αμοιβή του, σύμφωνα με τους όρους των συλ¬ 
λογικών συμβάσεων εργασίας και τις διατάξεις, γενικότε¬ 
ρα, της εργατικής νομοθεσίας. 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιώντου ιδρύματος. 

δ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος. 

Άρθρο 6 

Αρμοδιότητες Προέδρου 

1. Ο Πρόεδρος του Διοικητικού Συμβουλίου του ιδρύ¬ 
ματος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται από αυτόν και εγκρίνεται με 
απόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσει την έναρξη και λήξη αυ¬ 
τών και διευθύνει τις συζητήσεις. Οι προσκλήσεις για συ¬ 
νεδρίαση στέλνονται στα μέλη του Διοικητικού Συμβουλί¬ 
ου τουλάχιστον τρεις (3) μέρες πριν από τη συνεδρίαση. 

γ) Καταρτίζει, βοηθούμενος από το Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει. Θέμα που δεν περιλαμβάνεται σε 
αυτήν δεν συζητείται, εκτός αν πρόκειται για επείγουσα 
υπόθεση και συμφωνήσει γι’ αυτό η πλειοψηφία των πα¬ 
ρόντων μελώντου Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί, όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος του 
Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβουλί¬ 
ου και ενεργεί σύμφωνα με τις ειδικές εξουσιοδοτήσεις 
και εντολές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή κω¬ 
λύματος τούτου, άλλο μέλος του Διοικητικού Συμβουλίου 
που ορίζεται με απόφαση αυτού. 


Άρθρο 7 

Αρμοδιότητες Γ ραμματέα 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 

β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνει την αλληλογραφία. 

δ) Φυλάττει τα έγγραφα, τα βιβλία (εκτός από τα διαχει¬ 
ριστικά) και τη σφραγίδατου ιδρύματος καιευθύνεταιγια 
την καταστροφή ή την απώλεια τούτων. 

2. Ο Γ ραμματέας μπορεί, εφόσον κρίνεται αιτιολογημέ¬ 
να απαραίτητο από το Διοικητικό Συμβούλιο (λόγω ειδι¬ 
κών συνθηκών), να βοηθείται από υπάλληλο του ιδρύμα¬ 
τος, την ευθύνη όμως για τις ενέργειες τούτου φέρει πά¬ 
ντοτε ο ίδιος. 

3. Τον Γραμματέα, όταν απουσιάζει ή κωλύεται, ανα¬ 
πληρώνει άλλο μέλος του Διοικητικού Συμβουλίου που 
ορίζεται με απόφαση αυτού. 

Άρθρο 8 

Αρμοδιότητες Ταμία 

1. ΟΤαμίαςτου ιδρύματος: 

α) Εισπράττει όλα τα έσοδα τούτου, εκδίδοντας και 
υπογράφοντας σχετικές αριθμημένες διπλότυπες απο¬ 
δείξεις. 

β) Καταθέτει τα έσοδα του ιδρύματος, σε ένα από τα πι¬ 
στωτικά ιδρύματα που ορίζονται στο άρθρο 73 του Α.Ν. 
2039/1939, έχοντας την ευχέρεια να παρακρατεί από αυ¬ 
τά ένα μικρό ποσό που είναι αναγκαίο για την πληρωμή 
έκτακτων και επειγουσών δαπανών του ιδρύματος, το 
ύψος του οποίου καθορίζεται με απόφαση του Διοικητι¬ 
κού Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, 
απολογισμού και ισολογισμού του ιδρύματος. 

2. Τον Ταμία, όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου που ορίζεται με 
απόφαση αυτού. 

Άρθρο 9 

Οικονομική Διαχείριση 

1. Η οικονομική διαχείριση του ιδρύματος περιλαμβάνει 
ετήσια περίοδο, η οποία αρχίζει την 1η Ιανουάριου και λή¬ 
γει την 31η Δεκεμβρίου του ίδιου έτους. Κατ’ εξαίρεση, η 
πρώτη διαχειριστική περίοδος αρχίζει από την ημέρα δη¬ 
μοσίευσης στην Εφημερίδα της Κυβέρνησης του σχετι¬ 
κού Προεδρικού Διατάγματος έγκρισης της σύστασης 
του ιδρύματος, η οποία μπορεί να παραταθεί μέχρι την 
31η Δεκεμβρίου του επόμενου ημερολογιακού έτους, με 
απόφαση του Διοικητικού Συμβουλίου που λαμβάνεται 
στην πρώτη συνεδρίασή του. 

2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο¬ 
νται σύμφωνα με τις διατάξεις των άρθρων 101 και 102 
του Α.Ν. 2039/1939 και του από 20-12-1939 σχετικού βα¬ 
σιλικού διατάγματος (ΦΕΚ552, τ.Α'). 

Άρθρο 10 
Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κατα- 
χωρούνται με χρονολογική σειρά και με λογιστική τάξη, 
όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 

δ) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του ιδρύματος και της εκτέλεσης των σκοπώντου. 

Άρθρο 11 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί 
ή να συμπληρωθεί με Προεδρικό Διάταγμα, σύμφωνα με 
τις διατάξεις των άρθρων 98 του Α.Ν. 2039/1939 και 110 
και 119 του Αστικού Κώδικα, ύστερα από ομόφωνη από¬ 
φαση του Διοικητικού Συμβουλίου αυτού. 

Άρθρο 12 

Διάλυση του ιδρύματος - Τύχη περιουσίας αυτού 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του ιδρύματος για οποιονδή- 
ποτε λόγο, η περιουσία του περιέρχεται σε κοινωφελές 
ίδρυμα ιδίων ή παρεμφερών σκοπών. 

3. Στους Υφυπουργούς Οικονομίας και Οικονομικών και 
Υγείας και Πρόνοιας αναθέτουμε τη δημοσίευση και εκτέ¬ 
λεση του παρόντος διατάγματος. 

Αθήνα, 11 Νοεμβρίου 2003 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

ΑΠΟΣΤΟΛΟΣ ΦΩΤΙΑΔΗΣ Β. ΚΟΝΤΟΓΙΑΝΝΟΠΟΥΛΟΣ 

-♦- 

ΑΠΟΦΑΣΕΙ Σ 

Αριθ. Φ400/8/27848 Σ. 49 (2) 

Συγκρότηση Επιστημονικής Επιτροπής Μελέτης και Εκ¬ 
πόνησης Σχεδίων Νόμων Περί Ιεραρχίας και Εξέλιξης 
των Αξκών και Περί Ιεραρχίας και Εξέλιξης των Υπ- 
ξκων». 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Τις διατάξεις της παραγράφου 21 του άρθρου 5 του 
Ν. 2292/95 (ΦΕΚΑ'35). 

β. Τις διατάξεις του άρθρου 29 Α'του Ν. 1558/85 (ΦΕΚ 
Α' 137), που προστέθηκε με το άρθρο 27 του Ν. 2081/92 
(ΦΕΚΑ' 154), όπως τροποποιήθηκε από το άρθρο 1 παρ. 
2του Ν. 2469/97 (ΦΕΚΑ'38). 


γ. Την 1065956/863/Α006/15.7.2003 κοινή απόφαση 
Πρωθυπουργού και Υπουργού Οικονομίας και Οικονομι¬ 
κών «Καθορισμός Αρμοδιοτήτων των Υφυπουργών Οικο¬ 
νομίας και Οικονομικών» (ΦΕΚ Β' 985). 

δ. Την απόφαση 2 της 7ης/30 Ιουλ. 2003 του Συμβουλί¬ 
ου Άμυνας. 

ε. Το γεγονός ότι από τις διατάξεις της παρούσας δεν 
προκαλείται επιβάρυνση του κρατικού προϋπολογισμού, 
αποφασίζουμε: 

Άρθρο 1 

Τη συγκρότηση Επιστημονικής Επιτροπής Μελέτης και 
Εκπόνησης σχεδίων νόμων «Περί Ιεραρχίας και Εξέλιξης 
των Αξκών» και «Περί Ιεραρχίας και Εξέλιξης των Υπ- 
ξκών», που αποτελείται από: 

α. Αντγο Καραντανά Δημήτριο του ΕΠΥΕΘΑ, ως πρόε¬ 
δρο 

β. Ταξχο Δανιά Ευάγγελο του ΓΕΕΘΑ 

γ. Ασμχο Βουρούδη Εμμανουήλ του ΓΕΕΘΑ 

δ. Ανχη Γκόγκου Γεώργιο του ΓΕΕΘΑ 

ε. Σχη Μπασιούκα Σωτήριο του ΓΕΣ 

στ. Ανχη Πατέλη Παναγιώτη του ΓΕΣ 

ζ. Τχη Γκουλιώνη Κων/νο του ΓΕΣ 

η. Πχο Ζιούζια Ιωάννη του ΓΕΝ 

θ. Πχη Κάλλια Μαρίνο του ΓΕΝ 

ι. Πχη Παπαδά Στέργιο του ΓΕΝ 

ια. Σμχο Αλεβίζο Γ εώργιο του ΓΕΑ 

ιβ. Σμχο Καραμούζα Χρυσόστομο του ΓΕΑ 

ιγ. Επγο Γέρμανο Δημήτριο του ΓΕΑ, ως μέλη 

ιδ. Λγο (ΔΓ) Σιοτρόπου Ευαγγελία, ως γραμματέα 

Άρθρο 2 

1. Έργο της επιτροπής είναι η σύνταξη σχεδίων νόμου 
«Περί Ιεραρχίας και Εξέλιξης των Αξκών» και «Περί Ιε¬ 
ραρχίας και Εξέλιξης των Υπξκών» με πέρας των εργα¬ 
σιών της μέχρι την 30.12.2003. 

2. Η Επιτροπή θα συνεδριάζει σε χώρο του Υπουργείου 
Εθνικής Άμυνας σε χρόνο, που θα καθορίζεται με σχετική 
πρόσκληση του Προέδρου της. 

3. Η Επιτροπή βρίσκεται σε απαρτία, όταν είναι παρόντα 
τα 2/3 των μελών της. 

4. Τυχόν αναφυόμενα νομικά θέματα κατά τις εργασίες 
της Επιτροπής δύνανται να επιλύονται με απευθείας επι¬ 
κοινωνία και συνεργασία των μελών αυτής με τη Νομική 
Υπηρεσία του ΕΠΥΕΘΑ και το Νομικό Γ ραφείο του ΓΕΕ¬ 
ΘΑ. 

5. Η Επιτροπή μπορεί να καλεί για τις εργασίες της για 
διευκρινήσεις και απόψεις και τους: 

α. ΜΥ (ΠΕ) Νικολετοπούλου Παναγιώτα του ΓΕΣ 
β. Ανπχο (ΠΥ) Γεωργαλά Μιχαήλ του ΓΕΝ 
γ. Επγο Σιδηροκαστρίτη Παναγιώτη του ΓΕΑ, που προ- 
τάθηκαν ως εξειδικευμένα στελέχη από τα Γενικά Επιτε¬ 
λεία των Κλάδων των Ενόπλων Δυνάμεων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Οκτωβρίου 2003 

Ο ΥΠΟΥΡΓΟΣ 

ΓΙΑΝΝΟΣ ΠΑΠΑΝΤΩΝΙΟΥ 

Αριθ. 49968 (3) 

Συγκρότηση Ομάδας Διοίκησης Έργου για την εφαρμο¬ 
γή προγράμματος θέσεων μερικής απασχόλησης. 

Ο ΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις του Ν. 3174/2003 «Μερική Απασχόληση 
και Υπηρεσίες Κοινωνικού Χαρακτήρα» (ΦΕΚ 205 Α'). 

2. Τις διατάξεις του άρθρου 18 παράγραφος 18 του 
Ν. 2503/1997 «Διοίκηση, οργάνωση, στελέχωσητης Περι¬ 
φέρειας, ρύθμιση θεμάτων για την τοπική αυτοδιοίκηση 
και άλλες διατάξεις». 

3. Την ανάγκη συγκρότησης Ομάδας Διοίκησης Έργου 
και την εφαρμογή προγράμματος θέσεων μερικής απα¬ 
σχόλησης. 

4. Το γεγονός ότι από τις διατάξεις της παρούσας από¬ 
φασης, προκαλείται δαπάνη σε βάρος του κρατικού προ¬ 
ϋπολογισμού, η οποία θα καθοριστεί με άλλη απόφαση 
των αρμοδίων Υπουργών, αποφασίζουμε: 

1. Συγκροτούμε στο Υπουργείο Εσωτερικών, Δημόσιας 
Διοίκησης και Αποκέντρωσης, Ομάδα Διοίκησης Έργου, 
αποτελούμενη από τους: 

α) Άννα Μαρκάκη, Διευθύντρια στη Διεύθυνση Οργά¬ 
νωσης και Λειτουργίας ΟΤΑτου ΥΠΕΣΔΔΑ. 

β) Άννα Γερακάκη, Διευθύντρια στη Διεύθυνση Διοίκη¬ 
σης του ΥΠΕΣΔΔΑ. 

γ) ΚαλούσαΔημάκη, υπάλληλο του ΥΠΕΣΔΔΑ, που υπη¬ 
ρετεί στο Γ ραφείο του Υφυπουργού Εσωτερικών, Δημό¬ 
σιας Διοίκησης και Αποκέντρωσης. 

δ) Αντωνία Κριτσέλη, υπάλληλο της Διεύθυνσης Απα¬ 
σχόλησης του Υπουργείου Εργασίας και Κοινωνικών 
Ασφαλίσεων. 

ε) Ήρα Σχοινά, υπάλληλο της Διεύθυνσης Απασχόλη¬ 
σης του Υπουργείου Εργασίας και Κοινωνικών Ασφαλίσε¬ 
ων. 

στ) Ιωάννη Πασπάλα, Περιφερειακό Διευθυντή ΚΕΚ Ατ¬ 
τικής, της Εταιρείας «Επαγγελματική Κατάρτιση ΑΈ.» 
του ΟΑΕΔ. 

ζ) Πάνο Μαΐστρο, εμπειρογνώμονα σε θέματα Αυτοδιοί¬ 
κησης. 

η) Γεωργία Γκόνου, Διευθύντρια Ανάπτυξης ανθρώπι¬ 
νου δυναμικού ΕΕΤΑΑ. 

θ) Φωτεινή Ζαμπέλη, εμπειρογνώμονα σε θέματα Δημό¬ 
σιας Διοίκησης. 

2. Έργο της Ομάδας Διοίκησης Έργου, είναι: 

• Ο προσδιορισμός επιλέξιμων δαπανών προγράμμα¬ 
τος (αμοιβές απασχολούμενων μετά των επιβαρύνσεων, 
κάλυψη δαπανών διοίκησης και διαχείρισης, τεχνική βοή¬ 
θεια κλπ) 

• Η αποσαφήνιση κατηγοριών νομικών προσώπων που 
συμμετέχουν στις Προγραμματικές Συμβάσεις και διαδι¬ 
κασίες επιλογής τους 

• Οι ενδεικτικοί προϋπολογισμοί κατά κατηγορία υπη¬ 
ρεσιών κοινωνικού χαρακτήρα 

• Οι Πρότυπες Προγραμματικές Συμβάσεις κατά κατη¬ 
γορία υπηρεσιών και προσδιορισμός των προδιαγραφών 
κάθε κατηγορίας 

• Η εκπόνηση συστήματος μηχανογραφημένης παρα¬ 
κολούθησης και ελέγχου του Προγράμματος 

• Η διερεύνηση της δυνατότητας παροχής κινήτρων 


για την εξασφάλιση της βιωσιμότητας των θέσεων μερι¬ 
κής απασχόλησης και ένταξής τους σε ολοκληρωμένα 
προγράμματα τοπικής κοινωνικής πολιτικής. 

3. Η Γραμματειακή υποστήριξη της Ομάδας Διοίκησης 
Έργου γίνεται από τους: 

α) Αθηνά Μαργέλλου, υπάλληλο κλάδου ΔΕ Διοικητικού 

- Λογιστικού με Α' βαθμό της Διεύθυνσης Οργάνωσης και 
Λειτουργίας ΟΤΑ. 

β) Παρασκευή Καραβίδα, υπάλληλο κλάδου ΔΕ Διοικη¬ 
τικού - Λογιστικού με Α' βαθμό της Διεύθυνσης Οργάνω¬ 
σης και Λειτουργίας ΟΤΑ. 

γ) Ευαγγελία Μακρή, υπάλληλο κλάδου ΔΕ Διοικητικού 

- Λογιστικού με Α' βαθμό της Διεύθυνσης Οργάνωσης και 
Λειτουργίας ΟΤΑ. 

δ) Ευφροσύνη Μάμαλη, υπάλληλο κλάδου ΔΕ Διοικητι¬ 
κού -Λογιστικού με Β' βαθμό της Διεύθυνσης Οργάνωσης 
και Λειτουργίας ΟΤΑ. 

ε) Παρασκευή Καραγεωργοπούλου, υπάλληλο με σχέ¬ 
ση εργασίας Ιδιωτικού Δικαίου Αορίστου Χρόνου, της Δι¬ 
εύθυνσης Οργάνωσης και λειτουργίας ΟΤΑ. 

στ) Χριστίνα Μακρυπούλια, υπάλληλο με σχέση εργα¬ 
σίας Ιδιωτικού Δικαίου Αορίστου Χρόνου, της Διεύθυνσης 
Οργάνωσης και λειτουργίας ΟΤΑ. 

ζ) Γεωργία Ξημεράκη, υπάλληλο κλάδου ΔΕ Διοικητι¬ 
κού - Λογιστικού με Γ' βαθμό της Διεύθυνσης Διοίκησης. 

4. Η λειτουργία της επιτροπής θα διαρκέσει 4 μήνες 
(Νοέμβριος - Δεκέμβριος 2003, Ιανουάριος - Φεβρουά¬ 
ριος 2004). 

5. Για την αμοιβή των μελών της επιτροπής εφαρμόζο¬ 
νται οι διατάξεις της παραγράφου 18 του άρθρου 18 του 
Ν. 2503/1997. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Νοεμβρίου 2003 

Ο ΥΠΟΥΡΓΟΣ 

ΚΩΝΣΤΑΝΤΙΝΟΣ ΣΚΑΝΔΑΛΙΔΗΣ 
-♦- 

Αριθ. ΦΕπαγγ. Ασφ./43 (4) 

Διαδοχική Ασφάλιση σε Ταμεία Επαγγελματικής Ασφά¬ 
λισης. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 11 του άρθρου 7 του Ν. 3029/ 
2002 (ΦΕΚΙΘΟΑ'). 

2. Την Οδηγία 2003/41/ΕΚτου Ευρωπαϊκού Κοινοβουλί¬ 
ου και του Συμβουλίου της 3ης Ιουνίου 2003 για τις δρα¬ 
στηριότητες και την εποπτεία των ιδρυμάτων που προ¬ 
σφέρουν υπηρεσίες επαγγελματικών συνταξιοδοτικών 
παροχών (1235/10/23.9.2003). 

3. Τιςδιατάξειςτου Ν. 1558/1985 (ΦΕΚ 137Α') καιτου Π. 
Δ/τος 372/1995 (ΦΕΚ201 Α'). 

4. Το Π. Δ/γμα 388/2001 (ΦΕΚ 201 Α') «Διορισμός 
Υπουργών, Αναπληρωτή Υπουργού και Υφυπουργών». 

5. Την 80088/31.10.2001 (1485 Β') απόφαση του Πρωθυ¬ 
πουργού και του Υπουργού Εργασίας και Κοινωνικών 
Ασφαλίσεων «Ανάθεση αρμοδιοτήτων στους Υφυπουρ¬ 
γούς Εργασίας και Κοινωνικών Ασφαλίσεων». 

6. Την 52/15.7.2003 σύμφωνη γνώμη της Εθνικής Ανα- 

λογιστικής Αρχής, που συνεστήθη με το άρθρο 9 του 
Ν. 3029/2002. 

7. Το γεγονός ότι από την απόφαση αυτή δενπροκαλεί- 
ται δαπάνη σε βάρος του Κρατικού Προϋπολογισμού, 
αποφασίζουμε: 

Τον καθορισμό των προϋποθέσεων και τη διαδικασία 
για την άσκηση του δικαιώματος διαγραφής, το συνυπο- 
λογισμό του χρόνου επαγγελματικής ασφάλισης, τη με¬ 
ταφορά δικαιωμάτων και το αρμόδιο για τη χορήγηση της 
παροχής Ταμείο Επαγγελματικής Ασφάλισης, σε περί¬ 
πτωση διαδοχικής χρονικά επαγγελματικής ασφάλισης 
σε περισσότερα Ταμεία στην ημεδαπή και στην περίπτω¬ 
ση της διαδοχικής χρονικά ασφάλισης σε περισσότερα 
Ταμεία στην ημεδαπή και σε κράτη - μέλη της Ευρωπαϊκής 
Ενωσης, ως εξής: 

Άρθρο 1 

Δικαίωμα διαγραφής - Προϋποθέσεις 

Ο ασφαλισμένος σε Ταμείο Επαγγελματικής Ασφάλι¬ 
σης έχει δικαίωμα να ζητήσει τη διαγραφή του από το 
Τ.Ε.Α., εφόσον έχει πραγματοποιήσει σ’ αυτό ελάχιστο 
χρόνο ασφάλισης τουλάχιστον ενός έτους και προειδο¬ 
ποιήσει ένα μήνα πριν για την άσκηση του δικαιώματος 
του. 

Στην περίπτωση αυτή ο ασφαλισμένος δικαιούται να ζη¬ 
τήσει είτε τη μεταφορά των συνταξιοδοτικών δικαιωμά- 
τωντου σε άλλο Τ.Ε.Α., που λειτουργεί στο χώρο της απα¬ 
σχόλησής του, είτε την αυτοτελή συνταξιοδότησή του 
από κάθε Τ.Ε.Α. και να λάβει την παροχή που του αναλο¬ 
γεί, σε σχέση με το χρόνο παραμονής του στο Ταμείο, 
όταν έχει συμπληρώσει τις απαιτούμενες προϋποθέσεις 
για τη χορήγηση παροχής. 

Σε περίπτωση αλλαγής της επαγγελματικής του δρα¬ 
στηριότητας ο ασφαλισμένος έχει τα ίδια δικαιώματα χω¬ 
ρίς το χρονικό περιορισμό παραμονής στο Τ.Ε.Α. και χω¬ 
ρίς την προηγούμενη εντός μηνάς προειδοποίηση. 

Για την υλοποίηση της διαγραφής του ασφαλισμένου 
από το Μητρώο του Τ.Ε.Α. απαιτείται αφενός γραπτή προ¬ 
ειδοποίηση η οποία πρέπει να υποβληθεί ένα μήνα πριν 
την άσκηση του δικαιώματος διαγραφής του και αφετέ¬ 
ρου υποβολή αίτησης διαγραφής. 

Άρθρο 2 

Μεταφορά συνταξιοδοτικών δικαιωμάτων 

Ο ασφαλισμένος σε Τ.Ε.Α έχει τη δυνατότητα να ζητή¬ 
σει τη μεταφορά των συνταξιοδοτικών δικαιωμάτων του ( 
περιοδικής μορφής ή εφάπαξ) σε άλλο Τ.Ε.Α της ημεδα¬ 
πής ή κράτους- μέλους της Ευρωπαϊκής Ένωσης, εφό¬ 
σον έχει επέλθει μεταβολή στην επαγγελματική του απα¬ 
σχόληση ή στον τόπο εργασίας του, που καθιστά ανα¬ 
γκαία τη διακοπή της κανονικής ασφάλισής του στο 
Ταμείο. 

Άρθρο 3 

Διαδικασία μεταφοράς συνταξιοδοτικών δικαιωμάτων 

Για τη μεταφορά συνταξιοδοτικών δικαιωμάτων σε άλ¬ 
λο Τ.Ε.Α. της ημεδαπής ή κράτους -μέλους της Ευρωπαϊ¬ 
κής Ενωσης απαιτείται η ακόλουθη διαδικασία: 

- υποβολή αίτησης διαγραφής του ασφαλισμένου από 
το Μητρώο του Τ.Ε.Α. και μεταφοράς των συνταξιοδοτι- 
κώντου δικαιωμάτων σε διάδοχο Τ.Ε.Α., 

- πιστοποίηση ένταξης του ασφαλισμένου στο διάδοχο 
Τ.Ε.Α., 


- γνωστοποίηση στον ασφαλισμένο του απαιτούμενου 
ποσού χρημάτων για αναγνώριση ενός έτους κανονικής 
ασφάλισης από το διάδοχο Τ.Ε.Α., στην ασφάλιση του 
οποίου θα υπαχθεί. 

Άρθρο 4 

Ατομικός Συνταξιοδοτικός Λογαριασμός Ασφαλισμένου 

Σε έκαστο Τ.Ε.Α. δημιουργείται για κάθε ασφαλισμένο 
Ατομικός Συνταξιοδοτικός Λογαριασμός (Α.Σ.Λ), ο οποί¬ 
ος σχηματίζεται από το σύνολο των εισφορών που έχουν 
καταβληθεί για λογαριασμό του από τον ίδιο ή από οποι¬ 
αδήποτε άλλη πηγή χρηματοδότησης του Τ.Ε.Α., σύμφω¬ 
να με τα προβλεπόμενα στο καταστατικό του, για τις συ- 
νταξιοδοτικές και μόνο παροχές. 

Στις ανωτέρω καταβαλλόμενες εισφορές προστίθενται 
οι αναλογούσες αποδόσεις των επενδύσεων ( θετικές ή 
αρνητικές ) και αφαιρούνται τα αντίστοιχα διαχειριστικά 
έξοδα του Ταμείου, που αναλογούν στον κάθε ασφαλι¬ 
σμένο. 

Η μεταφορά των συνταξιοδοτικών δικαιωμάτων διενερ- 
γείται με βάση το ποσό του Α.Σ.Λ. που αντιστοιχεί στον 
ασφαλισμένο, κατά την ημερομηνία υποβολής της αίτη¬ 
σής του στο Ταμείο. 

Η μεταφορά των κεφαλαίων του Α.Σ.Λ. ολοκληρώνεται 
μέσα σε ένα εύλογο χρονικό διάστημα, όχι μεγαλύτερο 
των τριών (3) μηνών, από την ημερομηνία υποβολής της 
αίτησης. 

Άρθρο 5 

Συνυπολογισμός αναγνωριζόμενου χρόνου ασφάλισης 

Ο αναλογιστής κάθε Τ.Ε.Α, υπολογίζει και γνωστοποιεί 
στη Διοίκησή του, κάθε έτος, το απαιτούμενο ποσό χρη¬ 
μάτων, που είναι αναγκαίο για την αναγνώριση, ενός 
έτους ή κλάσματος αυτού, κανονικής ασφάλισης στο Τα¬ 
μείο. 

Ο αναγνωριζόμενος χρόνος ασφάλισης που συνυπολο¬ 
γίζεται στο διάδοχο Τ.Ε.Α, δεν μπορεί σε καμιά περίπτω¬ 
ση να υπερβαίνει το χρόνο ασφάλισης που έχει πραγμα¬ 
τοποιήσει ο ασφαλισμένος στο Τ.Ε.Α., από το οποίο ζη¬ 
τείται η μεταφορά των κεκτημένων ασφαλιστικών του 
δικαιωμάτων. 

Άρθρο 6 

Μεταφορά υπολοίπου ποσού χρημάτων του Α.Σ.Λ. 

Το οποιοδήποτε υπόλοιπο ποσό χρημάτων του αντί¬ 
στοιχου Α.Σ.Λ, μεταφέρεται στο διάδοχο Τ.Ε.Α. και κατα¬ 
βάλλεται στον ασφαλισμένο μαζί με τις συνταξιοδοτικές 
του παροχές, κατά τον χρόνο που τις δικαιούται, δηλαδή 
με τη συμπλήρωση των απαιτούμενων από το καταστατι¬ 
κό του Ταμείου προϋποθέσεων για τη χορήγηση παρο¬ 
χής· 

Το ανωτέρω ποσό χρημάτωντηρείται σε ξεχωριστό λο¬ 
γαριασμό, για ένα έκαστο των ασφαλισμένων και τυγχά¬ 
νει της αυτής διαχείρισης, όπως και τα λοιπά κεφάλαια 
των Α.Σ.Λ του Ταμείου. 

Άρθρο 7 

Αρμόδιο για τη χορήγηση παροχής Ταμείο 

Στην περίπτωση διαδοχικής χρονικά επαγγελματικής 
ασφάλισης σε περισσότερα Τ.Ε.Α. στην ημεδαπή ή σε 
κράτος - μέλος της Ευρωπαϊκής Ενωσης ασφαλισμένου, 
ο οποίος έχει μεταφέρει τα συνταξιοδοτικάτου δικαιώμα¬ 
τα σε άλλα Τ.Ε.Α., αρμόδιο Ταμείο για τη χορήγηση συ- 

νταξιοδοτικής παροχής είναι το τελευταίο, στο οποίο 
υπάγεται ο ασφαλισμένος κατά το χρόνο που θεμελιώνει 
δικαίωμα για τη λήψη παροχής, σύμφωνα με τις οριζόμε¬ 
νες στο καταστατικό του Ταμείου προϋποθέσεις για τη 
χορήγηση παροχής. 

Άρθρο 8 

Αυτοτελής θεμελίωση δικαιώματος 

Ο ασφαλισμένος που έχει υπαχθεί διαδοχικά σε περισ¬ 
σότερα Τ.Ε.Α. στην ημεδαπή ή σε κράτος-μέλος της Ευ¬ 
ρωπαϊκής Ενωσης και ο οποίος δεν έχει ζητήσει τη μετα¬ 
φορά των ασφαλιστικών του δικαιωμάτων σε διάδοχο 
Τ.Ε.Α., δικαιούται να ζητήσειτην αυτοτελή συνταξιοδότη- 
σή του στο κάθε Τ.Ε.Α., όταν θα πληρούνται οι απαιτού- 
μενες από το καταστατικό του κάθε Τ.Ε.Α. προϋποθέσεις 
για τη χορήγηση συνταξιοδοτικής παροχής. 

Το ποσό της συνταξιοδοτικής παροχής είναι ανάλογο 
με το χρόνο παραμονής του ασφαλισμένου στο κάθε Τα¬ 
μείο και καταβάλλεται αυτοτελώς στο δικαιούχο κατά το 
χρόνο που συμπληρώνει τις απαιτούμενες από το κατα¬ 
στατικό του κάθε Τ.Ε.Α. προϋποθέσεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Νοεμβρίου 2003 

Ο ΥΦΥΠΟΥΡΓΟΣ 

ΡΟΒΕΡΤΟΣ ΣΠΥΡΟΠΟΥΛΟΣ 
-♦- 

Αριθ. 187/3 (5) 

Περαίωση της διαδικασίας κτηματογράφησης στο Δημο¬ 
τικό Διαμέρισμα Αιγείρου (πρώην Κοινότητα Αιγείρου) 
του Δήμου Αιγείρου του Νομού Ροδόπης. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΟΥ ΟΡΓΑΝΙΣΜΟΥ ΚΤΗΜΑΤΟΛΟΓΙΟΥ 
ΚΑΙ ΧΑΡΤΟΓΡΑΦΗΣΕΩΝ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων 11,12 και 13α παρ. 3 και 4 
του Νόμου 2308/1995 «Κτηματογράφηση για τη δημιουρ¬ 
γία Εθνικού Κτηματολογίου. Διαδικασία έως τις πρώτες 
εγγραφές στα κτηματολογικά βιβλία και άλλες διατάξεις» 
(ΦΕΚ 114/Α715.6.1995, ΦΕΚ 275/Α73.12.1998 και ΦΕΚ 
67/Α719.3.2003). 

2. Τις διατάξεις του άρθρου 3 του Νόμου 3127/2003 
«Τροποποίηση και συμπλήρωση των Νόμων 2308/1995 
και 2664/198 για την κτηματογράφηση και το Εθνικό Κτη¬ 
ματολόγιο και άλλες διατάξεις (ΦΕΚ 67/Α719.3.2003). 

3. Την 24414 /4876/8.9.1997 απόφαση του Υπουργού 
ΠΕ.ΧΩ.Δ.Ε. με την οποία κηρύχθηκε υπό κτηματογράφη- 
ση η Κοινότητα Αιγείρου του Νομού Ροδόπης (ΦΕΚ 
836/Β717.9.1997). 

4. Την 12/12.11.2003 εισήγηση - πρόταση της Προέ¬ 
δρου της «ΚΤΗΜΑΤΟΛΟΓΙΟ Α.Ε.» προς το Δ.Σ του 
Ο.Κ.Χ.Ε., με την οποία προτείνει, ύστερα από εκχώρηση 
σε αυτήν σχετικής αρμοδιότητας σύμφωνα με το 
143/25.9.2003 πρακτικό Δ.Σ. της «ΚΤΗΜΑΤΟΛΟΓΙΟ ΑΕ» 
την έκδοση διαπιστωτικής πράξης περαίωσης της κτημα- 
τογράφησης. 

5. Το γεγονός ότι από την απόφαση αυτή δεν προκαλεί- 
ται πρόσθετη δαπάνη σε βάρος του προϋπολογισμού του 
Ο.Κ.Χ.Ε., αποφασίζει: 


Άρθρο 1 

Σήμερα, 12 Νοεμβρίου 2003, ημέρα Τετάρτη διαπιστώ¬ 
νεται η περαίωση της διαδικασίας κτηματογράφησης για 
τα ακίνητα της περιοχής που βρίσκεται εντός των διοικη¬ 
τικών ορίων του Δημοτικού Διαμερίσματος Αιγείρου 
(πρώην Κοινότητα Αιγείρου) του Δήμου Αιγείρου του Νο¬ 
μού Ροδόπης, τα οποία υπάγονται στην τοπική αρμοδιό¬ 
τητα του Υποθηκοφυλακείου Κομοτηνής. 

Άρθρο 2 

Το περιεχόμενο των αναμορφωμένων κτηματολογικών 
πινάκων και διαγραμμάτων της Β' ανάρτησης με αριθμό 
ειδικού πρωτοκόλλου παραλαβής κτηματολογικών στοι¬ 
χείων 11/10.11.2003 θα αποτελέσει το περιεχόμενο των 
πρώτων εγγραφών που θα καταχωρισθούν στο κτηματο- 
λογικό βιβλίο. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 12 Νοεμβρίου 2003 

Η Πρόεδρος 
Γ. ΛΑΛΗ 

-♦- 

Αριθ. 189/2 (6) 

Καταχώριση πρώτων εγγραφών στο κτηματολογικά βι¬ 
βλίο και έναρξη ισχύος του Κτηματολογίου στο Δημο¬ 
τικό Διαμέρισμα Αιγείρου (πρώην Κοινότητα Αιγείρου) 
του Δήμου Αιγείρου του Νομού Ροδόπης. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΟΥ ΟΡΓΑΝΙΣΜΟΥ ΚΤΗΜΑΤΟΛΟΓΙΟΥ 
ΚΑΙ ΧΑΡΤΟΓΡΑΦΗΣΕΩΝ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 1 παρ. 3εδ. β'του Ν. 2664/ 
1998 «Εθνικό Κτηματολόγιο και άλλες διατάξεις» (ΦΕΚ Α' 
275/3.12.1998). 

2. Τις διατάξεις των άρθρων 11, 12 και 13» παρ. 3 και 4 
του Νόμου 2308/1995 «Κτηματογράφηση για τη δημιουρ¬ 
γία Εθνικού Κτηματολογίου. Διαδικασία έως τις πρώτες 
εγγραφές στα κτηματολογικά βιβλία και άλλες διατάξεις» 
(ΦΕΚ 114/Α715.6.1995, ΦΕΚ 275/Α73.12.1998 και ΦΕΚ 
67/Α719.3.2003). 

3. Τις διατάξεις του άρθρου 3 του Νόμου 3127/2003 
«Τροποποίηση και συμπλήρωση των Νόμων 2308/1995 
και 2664/198 για την κτηματογράφηση και το Εθνικό Κτη¬ 
ματολόγιο και άλλες διατάξεις (ΦΕΚ 67/Α719.3.2003). 

4. Την 24414 /4876/8.9.1997 απόφαση του Υπουργού 
ΠΕ.ΧΩ.Δ.Ε. με την οποία κηρύχθηκε υπό κτηματογράφη- 
ση η Κοινότητα Αιγείρου του Νομού Ροδόπης (ΦΕΚ 
836/Β717.9.1997). 

5. Την 14/17.11.2003 εισήγηση - πρόταση της Προέ¬ 
δρου της «ΚΤΗΜΑΤΟΛΟΓΙΟ Α.Ε.» προς το Δ.Σ του 
Ο.Κ.Χ.Ε., με την οποία προτείνει, ύστερα από εκχώρηση 
σε αυτήν σχετικής αρμοδιότητας σύμφωνα με το 143/ 
25.9.2003 πρακτικό Δ.Σ. της «ΚΤΗΜΑΤΟΛΟΓΙΟ Α.Ε.», την 
έκδοση της προβλεπόμενης στο άρθρο 1 παρ. 3 εδ. β του 
Ν. 2664/1998 απόφασης. 

6. Την 187/3/12.11.2003 απόφαση του Δ.Σ. του Ο.Κ.Χ.Ε 
με την οποία διαπιστώνεται η περαίωση της διαδικασίας 
κτηματογράφησης για τα ακίνητα της περιοχής που βρί¬ 
σκεται εντός των διοικητικών ορίωντου Δημοτικού Διαμε- 

ρίσματος Αιγείρου (πρώην Κοινότητα Αιγείρου) του Δή¬ 
μου Αιγείρου του Νομού Ροδόπης. 

7. Το γεγονός ότι από την απόφαση αυτή δεν προκαλεί- 
ται πρόσθετη δαπάνη σε βάρος του προϋπολογισμού του 
Ο.Κ.Χ.Ε., αποφασίζει: 

Άρθρο 1 

Διαπιστώνεται σήμερα 17.11.2003 η ολοκλήρωση της 
διαδικασίας καταχώρισης των πρώτων εγγραφών στο 
κτηματολογικό βιβλίο του Δημοτικού Διαμερίσματος Αι- 
γείρου (πρώην Κοινότητα Αιγείρου) του Δήμου Αιγείρου 
του Νομού Ροδόπης, κατά μεταφορά από τους αναμορ¬ 
φωμένους κτηματολογικούς πίνακες της Β' Ανάρτησης, 
οι οποίοι έχουν αριθμό ειδικού πρωτοκόλλου παράδοσης 
κτηματολογικών στοιχείων 11/10.11.2003. 

Άρθρο 2 

Ως ημερομηνία έναρξης του κτηματολογίου στην πε¬ 
ριοχή αυτή ορίζεται η 19η Νοεμβρίου 2003 ημέρα Τετάρ¬ 
τη. 

Αθήνα, 17 Νοεμβρίου 2003 
Η Πρόεδρος 

Γ.ΛΑΛΗ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(7) 

Στην ΕΥΔΕ Φ500/877/7143/23.10.2003 κοινή απόφαση 
της Υπουργού Περιβάλλοντος, Χωροταξίας και Δημοσίων 
και του Υφυπουργού Πολιτισμού που δημοσιεύθηκε στο 
ΦΕΚ 1620/3.11.2003 (τεύχος Β') με αριθμό 6, επιφέρεται 
η παρακάτω διόρθωση από το εσφαλμένο: 

«Άρθρο 3 

Αναδιαρθρώνονται τα Τμήματα Κατασκευών στ' και ζ' 


του άρθρου αυτού και τα αντίστοιχα αθλητικά έργα στα 
οποία τα Τμήματα αυτά ασκούν την αρμοδιότητα της Δι- 
ευθύνουσας Υπηρεσίας, ως εξής: 

Τμήμα Κατασκευών στ' 

- Πανθεσσαλικό Στάδιο Ν. Ιωνίας Βόλου. 

- Παγκρήτιο Στάδιο Ηρακλείου. 

- Παμπελοποννησιακό Στάδιο Πάτρας. 

- Καυτατζόγλειο Στάδιο Θεσσαλονίκης. 

- Στάδιο ΑΕΚ Ν. Φιλαδέλφειας. 

- Βελτιώσεις σε υφιστάμενα προπονητήρια στην Πάτρα, 
το Βόλο και την Κρήτη. 

Τ μήμα Κατασκευών ζ' 

- Βελτιώσεις σε υφιστάμενα προπονητήρια (πλην αυτών 
του χώρου της Δεκέλειας και αυτών της Πάτρας, του Βό¬ 
λου και της Κρήτης). 

-Στάδιο Ειρήνης και Φιλίας.» 

στο ορθό: 

«Άρθρο 3 

Αναδιαρθρώνονται τα Τμήματα Κατασκευών στ' και ζ' 
του άρθρου αυτού και τα αντίστοιχα αθλητικά έργα στα 
οποία τα Τ μήματα αυτά ασκούν την αρμοδιότητα της Δι- 
ευθύνουσας Υπηρεσίας, ως εξής: 

Τμήμα Κατασκευών στ' 

- Πανθεσσαλικό Στάδιο Ν. Ιωνίας Βόλου. 

- Παγκρήτιο Στάδιο Ηρακλείου. 

- Παμπελοποννησιακό Στάδιο Πάτρας. 

- Καυτατζόγλειο Στάδιο Θεσσαλονίκης. 

- Στάδιο ΑΕΚ Ν. Φιλαδέλφειας. 

- Βελτιώσεις σε υφιστάμενα προπονητήρια στην Θεσ¬ 
σαλονίκη, την Πάτρα, το Βόλο και την Κρήτη. 

Τ μήμα Κατασκευών ζ'. 

- Βελτιώσεις σε υφιστάμενα προπονητήρια στην Αττική 
(πλην αυτών του χώρου της Δεκέλειας). 

- Στάδιο Ειρήνης και Φιλίας.» 

(Από το Υπουργείο Πολιτισμού) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




